CELEX: 32020R1825
Language: el
Date: 2020-12-02 00:00:00
Title: Εκτελεστικός κανονισμός (ΕΕ) 2020/1825 της Επιτροπής της 2ας Δεκεμβρίου 2020 για την τροποποίηση των άρθρων 7 και 8 του εκτελεστικού κανονισμού (ΕΕ) 2019/2072 όσον αφορά προσωρινά μέτρα για την είσοδο ή τη διακίνηση ορισμένων φυτών, φυτικών προϊόντων ή άλλων αντικειμένων στο έδαφος της Ένωσης

3.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 406/58
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1825 ΤΗΣ ΕΠΙΤΡΟΠΗΣ
         της 2ας Δεκεμβρίου 2020
         για την τροποποίηση των άρθρων 7 και 8 του εκτελεστικού κανονισμού (ΕΕ) 2019/2072 όσον αφορά προσωρινά μέτρα για την είσοδο ή τη διακίνηση ορισμένων φυτών, φυτικών προϊόντων ή άλλων αντικειμένων στο έδαφος της Ένωσης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών (1), και ιδίως το άρθρο 40 παράγραφος 2 και το άρθρο 41 παράγραφος 2,
         Εκτιμώντας τα ακόλουθα:
         
                     (1)
                  
                  
                     Το άρθρο 7 του εκτελεστικού κανονισμού (ΕΕ) 2019/2072 της Επιτροπής (2), σε συνδυασμό με το παράρτημα VI του εν λόγω κανονισμού, θεσπίζει κατάλογο φυτών, φυτικών προϊόντων και άλλων αντικειμένων τα οποία απαγορεύεται να εισέρχονται στο έδαφος της Ένωσης, μαζί με τις τρίτες χώρες, τις ομάδες τρίτων χωρών ή τις συγκεκριμένες περιοχές τρίτων χωρών στις οποίες εφαρμόζεται η εν λόγω απαγόρευση, όπως αναφέρεται στο άρθρο 40 παράγραφος 2 του κανονισμού (ΕΕ) 2016/2031.
                  
               
                     (2)
                  
                  
                     Το άρθρο 8 παράγραφος 1 του εκτελεστικού κανονισμού (ΕΕ) 2019/2072, σε συνδυασμό με το παράρτημα VII του εν λόγω κανονισμού, θεσπίζει κατάλογο φυτών, φυτικών προϊόντων και άλλων αντικειμένων που κατάγονται από τρίτες χώρες, καθώς και τις αντίστοιχες ειδικές απαιτήσεις για την είσοδό τους στο έδαφος της Ένωσης, όπως αναφέρεται στο άρθρο 41 παράγραφος 2 του κανονισμού (ΕΕ) 2016/2031.
                  
               
                     (3)
                  
                  
                     Επιπλέον, το άρθρο 8 παράγραφος 2 του εκτελεστικού κανονισμού (ΕΕ) 2019/2072 της Επιτροπής, σε συνδυασμό με το παράρτημα VIII του εν λόγω κανονισμού, θεσπίζει κατάλογο φυτών, φυτικών προϊόντων και άλλων αντικειμένων που κατάγονται από το έδαφος της Ένωσης, καθώς και τις αντίστοιχες ειδικές απαιτήσεις για τη διακίνησή τους στο έδαφος της Ένωσης, όπως αναφέρεται στο άρθρο 41 παράγραφος 2 του κανονισμού (ΕΕ) 2016/2031.
                  
               
                     (4)
                  
                  
                     Μετά την έκδοση του εκτελεστικού κανονισμού (ΕΕ) 2019/2072, κατέστη σαφές ότι, σε ορισμένες εξαιρετικές περιπτώσεις, πρέπει να εκδοθούν σύμφωνα με το άρθρο 28 παράγραφος 1, το άρθρο 30 παράγραφος 1, το άρθρο 40 παράγραφος 2, το άρθρο 41 παράγραφος 2, το άρθρο 42 παράγραφος 3, το άρθρο 42 παράγραφος 4 ή το άρθρο 49 παράγραφος 1 του κανονισμού (ΕΕ) 2016/2031 ορισμένες εκτελεστικές πράξεις που θεσπίζουν προσωρινές απαγορεύσεις ή ειδικές απαιτήσεις για την είσοδο ή τη διακίνηση ορισμένων φυτών, φυτικών προϊόντων ή άλλων αντικειμένων στο έδαφος της Ένωσης, με σκοπό την αντιμετώπιση συγκεκριμένων φυτοϋγειονομικών κινδύνων, οι οποίοι δεν έχουν αξιολογηθεί επαρκώς. Αυτό επιτρέπει την περαιτέρω αξιολόγηση των φυτοϋγειονομικών κινδύνων που αντιμετωπίζονται μέσω των εν λόγω απαγορεύσεων ή ειδικών απαιτήσεων, προκειμένου να προσδιοριστεί η φυτοϋγειονομική τους κατάσταση.
                  
               
                     (5)
                  
                  
                     Ως εκ τούτου, τα άρθρα 7 και 8 του εκτελεστικού κανονισμού (ΕΕ) 2019/2072 θα πρέπει να προβλέπουν ότι οι αντίστοιχες απαγορεύσεις ή ειδικές απαιτήσεις θα εφαρμόζονται με την επιφύλαξη των εν λόγω πράξεων.
                  
               
                     (6)
                  
                  
                     Επομένως, ο εκτελεστικός κανονισμός (ΕΕ) 2019/2072 θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του εκτελεστικού κανονισμού (ΕΕ) 2019/2072
            Ο εκτελεστικός κανονισμός (ΕΕ) 2019/2072 τροποποιείται ως εξής:
            
                        1)
                     
                     
                        Στο άρθρο 7 προστίθεται το ακόλουθο εδάφιο:
                        «Το πρώτο εδάφιο εφαρμόζεται με την επιφύλαξη τυχόν άλλων πράξεων που θεσπίζουν απαγορεύσεις προσωρινού χαρακτήρα, οι οποίες θεσπίζονται σύμφωνα με το άρθρο 40 παράγραφος 2, το άρθρο 42 παράγραφος 3 ή το άρθρο 49 παράγραφος 1 του κανονισμού (ΕΕ) 2016/2031 και αφορούν την είσοδο ορισμένων φυτών, φυτικών προϊόντων ή άλλων αντικειμένων στο έδαφος της Ένωσης, με σκοπό την αντιμετώπιση ιδιαίτερων φυτοϋγειονομικών κινδύνων οι οποίοι δεν έχουν ακόμη αξιολογηθεί πλήρως.»·
                     
                  
                        2)
                     
                     
                        Το άρθρο 8 τροποποιείται ως εξής:
                        
                                    α)
                                 
                                 
                                    Στην παράγραφο 1, προστίθεται το ακόλουθο εδάφιο:
                                    «Το πρώτο εδάφιο εφαρμόζεται με την επιφύλαξη τυχόν άλλων πράξεων που θεσπίζουν ειδικές απαιτήσεις προσωρινού χαρακτήρα, οι οποίες θεσπίζονται σύμφωνα με το άρθρο 41 παράγραφος 2, το άρθρο 42 παράγραφος 4 ή το άρθρο 49 παράγραφος 1 του κανονισμού (ΕΕ) 2016/2031 και αφορούν την είσοδο ορισμένων φυτών, φυτικών προϊόντων ή άλλων αντικειμένων στο έδαφος της Ένωσης, με σκοπό την αντιμετώπιση ιδιαίτερων φυτοϋγειονομικών κινδύνων οι οποίοι δεν έχουν ακόμη αξιολογηθεί πλήρως.»·
                                 
                              
                                    β)
                                 
                                 
                                    Στην παράγραφο 2, προστίθεται το ακόλουθο εδάφιο:
                                    «Το πρώτο εδάφιο εφαρμόζεται με την επιφύλαξη τυχόν άλλων πράξεων που θεσπίζουν απαγορεύσεις προσωρινού χαρακτήρα, οι οποίες θεσπίζονται σύμφωνα με το άρθρο 28 παράγραφος 1, το άρθρο 30 παράγραφος 1, το άρθρο 41 παράγραφος 2, το άρθρο 42 παράγραφος 4 ή το άρθρο 49 παράγραφος 1 του κανονισμού (ΕΕ) 2016/2031 και αφορούν τη διακίνηση ορισμένων φυτών, φυτικών προϊόντων ή άλλων αντικειμένων στο έδαφος της Ένωσης, με σκοπό την αντιμετώπιση ιδιαίτερων φυτοϋγειονομικών κινδύνων οι οποίοι δεν έχουν ακόμη αξιολογηθεί πλήρως.».
                                 
                              
                  
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 2 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  Κανονισμός (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (ΕΕ L 317 της 23.11.2016, σ. 4).
         
            (2)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).